El Taller d’Ocupació Burjassot Agenda 2030 III inicia les Rutes per l’Horta amb els centres educatius
2025-07-24

El Taller d’Ocupació Burjassot Agenda 2030 III, en l’especialitat d’interpretació i educació ambiental, ha iniciat les Rutes per l’Horta amb els centres educatius del municipi.

Una de les primeres Rutes ha sigut la dedicada a Vicent Andrés Estellés en el centenari del seu naixement i, per este motiu, la ruta ha donat a conéixer l’horta des de la referència de l’obra literària d’Estellés. S’ha donat a conéixer la història del poeta i la seua relació amb Burjassot i, amb la seua horta, a través de la divertida representació de dos de les seues veïnes.

Els xiquets i les xiquetes s’ho van passar genial amb esta activitat tan bonica preparada pel taller.